ประกาศจังหวัดกำแพงเพชรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ(ฉบับที่ ๒) เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดกำแพงเพชรโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัย และการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศดังนี้๑. ให้ยกเลิก ประกาศจังหวัดกำแพงเพชร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ ลงวันที่ ๔ พฤศจิกายน ๒๕๕๙๒. ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๓. กำหนดระยะเวลาในการจุดและปล่อย๓.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ ถึงวันแรม๑๕ ค่ำ เดือน ๖ ของทุกปี๓.๒อนุญาตให้จุดและปล่อยบั้งไฟแต่เฉพาะในการจัดงานประเพณีบุญบั้งไฟของหมู่บ้านหรือองค์กรปกครองส่วนท้องถิ่นเท่านั้นโดยอนุญาตให้จัดงานหรือจุดและปล่อยบั้งไฟได้เพียง ๒วันต่อปีภายในห้วงระยะเวลาที่กำหนดตามข้อ ๓.๑๓.๓หมู่บ้านหรือองค์กรปกครองส่วนท้องถิ่นใดที่มีการจัดงานประเพณีบุญบั้งไฟนอกเหนือจากห้วงเวลาตามข้อ๓.๑ อันเป็นการเฉพาะตามเหตุความเชื่อของชนเผ่านายอำเภอแห่งท้องที่อาจพิจารณาอนุญาตได้ตามสมควรโดยจำกัดให้จุดและปล่อยได้เพียง ๒วันต่อปี๓.๔การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๓.๕ แม้นายอำเภอแห่งท้องที่จะได้อนุญาตให้จัดงานประเพณีบุญบั้งไฟหรืออนุญาตให้จุดและปล่อยบั้งไฟได้ตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อสวัสดิภาพความปลอดภัยหรือเพื่อประโยชน์สุขของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือการจุดและปล่อยบั้งไฟไปในวันอื่นนอกจากวันที่อนุญาตตามที่เห็นสมควรได้๔. ชนิด ขนาด และจำนวน๔.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะเว้นแต่ลวดที่ใช้มัดหรือยึดท่อลำตัวเข้ากับหางบั้งไฟ๔.๒สารเคมีที่ผลิตเป็นเชื้อเพลิงของบั้งไฟ จะต้องเป็นโปตัสเซี่ยมไนเตรท (KNO๓) หรือสารดินประสิวโดยไม่อนุญาตให้ใช้สารเคมีชนิดอื่นที่ไหม้ปะทุได้ในระดับแรงดันที่สูงกว่าสารเคมีดังกล่าวเนื่องจากอาจเกิดการระเบิดอย่างรุนแรงหรืออาจทำให้บั้งไฟขึ้นสู่อากาศได้สูงจนเกิดอันตรายต่อเครื่องบินขณะบินผ่านได้๔.๓ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ที่มีขนาดเกินกว่า ๖ นิ้ว แต่ไม่เกิน ๘ นิ้วให้จุดได้ ๑ บั้ง ขนาดเกินกว่า ๓.๕ นิ้วแต่ไม่เกิน๖ นิ้ว ให้จุดได้ไม่เกิน ๕ บั้ง และขนาดไม่เกิน ๓.๕ นิ้วให้จุดได้ไม่เกิน ๕๔ บั้ง ทั้งนี้ เมื่อรวมกันแล้วกับตะไลหรือวัตถุอื่นใดที่คล้ายคลึงกันให้จุดได้ไม่เกินที่กำหนดตามข้อ๔.๕๔.๔ขนาดเส้นผ่าศูนย์กลางของตะไลต้องมีขนาดไม่เกิน ๓ เมตร๔.๕จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศในแต่ละสถานที่ให้จุดได้ไม่เกิน ๖๐บั้ง ต่อการจัดงานหนึ่งครั้งหากตำบลจัดงานให้จุดได้ไม่เกินจำนวนตามที่กำหนดหรืออยู่ในดุลยพินิจของนายอำเภอแห่งท้องที่โดยพิจารณาจากการมีส่วนร่วมของชุมชนและประเพณีวัฒนธรรมของท้องถิ่นเป็นสำคัญ๕.สถานที่จุดและปล่อยหรือกระทำการอย่างใดเพื่อให้บั้งไฟตะไลหรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่นายอำเภอแห่งท้องที่อนุญาตให้จัดงาน๖. มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยบั้งไฟ หรือตะไล๖.๒ให้ผู้ขออนุญาตกำกับดูแลอย่าให้มีการเล่นการพนันโดยเด็ดขาด๖.๓ ห้ามปิดกั้นถนนสาธารณะหรือสถานที่เข้าสู่บริเวณงาน หรือสถานที่จัดงาน๖.๔ ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟ ตะไลหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาค๗. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๗.๒ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไลแล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๗.๓ ฐานสำหรับจุดบั้งไฟต้องมีความชันหรือความลาดเอียงที่เหมาะสม เพื่อความปลอดภัยของผู้เข้าร่วมชมตลอดจนสถานที่ใกล้เคียงบริเวณการจัดงาน๗.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร๗.๕ให้ผู้รับอนุญาตจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดบั้งไฟพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดบั้งไฟ๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙. ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อย หรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๑๐[๑].ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๙ เมษายน พ.ศ. ๒๕๖๑ธัชชัย สีสุวรรณผู้ว่าราชการจังหวัดกำแพงเพชรวิวรรธน์/จัดทำ๑๕ พฤษภาคม ๒๕๖๑นุสรา/ตรวจ๑๖ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๒ ง/หน้า ๓๕/๔ พฤษภาคม ๒๕๖๑